รอบเดือนเลื่อนไป14วัน ตรวจปัสสาวะ​เจอสองขีดจางๆ ทั้งสองอันเลยนะคะ มีโอกาสท้องไหมคะ
สวัสดีค่ะ หากตรวจหาการตั้งครรภ์ได้อย่างถูกต้อง และอ่านผลหลังการทดสอบภายในไม่เกิน 5 นาที แล้วพบขึ้น 2 ขีดจางๆ ก็แสดงว่าน่าจะมีการตั้งครรภ์เกิดขึ้นค่ะ ดังนั้น ควรหาเวลาไปฝากครรภ์แต่เนิ่นๆ โดยเร็วค่ะในช่วงนี้ ก็ควรทานอาหารที่มีประโยชน์ให้ครบ 5 หมู่ ไม่ดื่มชา กาแฟ โกโก้ ไม่ดื่มแอลกอฮอล์ หลีกเลี่ยงการอยู่ใกล้ผู้ที่สูบบุหรี่ ไม่ไปยังสถานที่ที่มีคนแออัด เพื่อป้องกันการติดเชื้อโรคต่างๆ มา นอนหลับพักผ่อนให้เพียงพอ ไม่ทำงานหนักจนเกินไป และไม่เครียดค่ะ นอกจากนี้ อาจทานกรดโฟลิกเสริม เพื่อให้การพัฒนาระบบประสาทของตัวอ่อนให้เป็นไปอย่างสมบูรณ์ค่ะ